Gibson var første sjef for No. 617 Squadron, som han ledet under Operasjon Chastise i 1943. Raidet resulterte i ødeleggelser på to store demninger i Ruhr-området. Han ble dekorert med Victoriakorset, som er den høyeste utmerkelsen for tapperhet i strid som kan tildeles soldater i Storbritannia (tidligere også til soldater i Det britiske samveldet) i etterkant av raidet i mai 1943 og ble den høyest dekorerte britiske soldat på det tidspunktet. Han fullførte over 170 stridsoperasjoner før han ble drept i strid i en alder av 26 år.